stanford-oval/wikipedia huggingface dataset:
אבוסוד אפנדי
ביוגרפיה

נולד לשייח' מוהידין מהמט אפנדי בעיר למדיה (İmâdiyye) (אמדיה (אנ')) בצפון חבל דהוכ ולכן אחד מכינוייו היה "אל-למדי" או "אל-עמאדי". לאחר לימודים מונה כשופט ושירת בערים בורסה, איסטנבול וכן בחבל הבלקן (רומליה), שם החל לשלב חוקים מקומיים עם החוק האיסלאמי (שריעה) ובכך התאים את השריעה לחוקים המקומיים של כל אזור ולזמן שבו הוא חי ובמקביל התאים את החוקים המקומיים להלכה המוסלמית.
ב-1545 קידם אותו הסולטאן סולימאן הראשון לתפקיד המופתי הגדול ובכך גם לתפקיד השופט העליון, תפקיד בו החזיק עד למותו.
כמופתי הגדול עבד אבוסוד בשיתוף פעולה הדוק עם הסולטאן, תוך מתן חוות דעת משפטית. שנתנה לגיטימציה להרג של היזידים שהסולטאן ראה בהם את אויביו ושאף שימירו את דתם לאסלאם הסוני-חנפי. חוות דעת משפטית נוספת אשררה את התקפתו של סלים השני על קפריסין ב-1571, התקפה שהייתה מהגורמים לפרוץ קרב לפנטו.
יחד עם הסולטאן סולימאן, שאחד מכינוייו היה "המחוקק", אבוסוד ארגן מחדש את תורת המשפט העותמאנית (הקאנון (אנ')) יחד עם חוקי ההלכה והביא את מערכת המשפט המאוחדת תחת פיקוח ממשלתי הדוק. עד השינוי הגדול שחולל אבוסוד השופטים היו חופשיים לפרש את השריעה, חוק שגם השליט היה כפוף אליו. אבוסוד חיזק את סמכותו החוקית של הסולטאן, הגדיר את הסולטאן כח'ליפה ובכך קבע שהחקיקה באימפריה נובעת ממנו ולא רק מההלכה או ממנהגי המקום. כך נוצרה מסגרת שבה הכוח השיפוטי נגזר מהסולטן ואשר אילצה את השופטים לשפוט על פי ספר החוקים (qānūn-nāmes) של הסולטאן.
בנוסף לרפורמות השיפוטית שלו, אבוסוד זכור גם כי שאף למצוא פתרונות לחיי היום-יום, בעיקר של הסולטאן וכן של הכפופים לו, ולכן כאשר השריעה לא סיפקה תשובות, הוציא אבוסוד מגוון גדול של דעות מייעצות ( פתוות) שהיו למעשה פסיקות חדשות. פתוות שהוציא התירו הצגת מחזות קאראגוז, עישון ואת צריכת קפה, שהיה חידוש בזמנו, מתוך העיקרון שכל מה שאינו אסור במפורש במסורת האיסלאמית - מותר. בנוסף, הוציא פסיקות בנושאי מיסוי, בעלויות על קרקע, למשל, הכניס לשימוש את המושג מירי.
בפתוות שלו הגדיר את מערכות היחסים בין המוסלמים, נוצרים ויהודים באימפריה העות'מאנית בנוסף, ולפעמים במקום הכתוב בתנאי עומר. הוא הגדיר זכות קניין וביטחון האישי למיעוטים, תוך שהלא מוסלמים היו צריכים להכיר בעליונותם של המוסלמים.
אבי בן-שימול

| --- | --- |
בן-שימול במדי מכבי ראשון לציון, אפריל 2017
בן-שימול במדי מכבי ראשון לציון, אפריל 2017
 לידה:  22 במאי 1985 (בן 39) כפר סבא ישראל
 עמדה:  רכז
 גובה:  1.94 מטר
 מספר:  11
 קבוצות כשחקן
 2003–2004   2004–2005   2005–2006   2006–2008   2008–2009   2009–2010   2010–2012   2012–2013   2013–2014   2014–2015   2015–2018   2018–2020   2020–2021:  מכבי תל אביב   הפועל גליל עליון   עירוני רמת גן   הפועל גליל עליון   עירוני אשקלון   מכבי ראשון לציון   מכבי חיפה   הפועל אילת   בני הרצליה   מכבי אשדוד   מכבי ראשון לציון   הפועל אילת   מכבי חיפה
 הישגים כשחקן
 אליפות המדינה (2016 ,2004)   גביע המדינה (2004)   אליפות היורוליג (2004)
אָבִי בֶּן-שִׁימוֹל (נולד ב-22 במאי 1985) הוא כדורסלן עבר ישראלי שישחק בעמדת הרכז בליגת העל ובנבחרת ישראל. כיום משמש כמנהל הספורטיבי של הפועל אילת.
קריירה

בן-שימול החל לשחק בקבוצת הנוער של מכבי תל אביב, איתה זכה שלוש פעמים באליפות המדינה ופעמיים בגביע המדינה. במקביל שיחק בנבחרת הכדורסל של תיכון עירוני ט' בתל אביב, עמה זכה באליפות ליגת העל לתיכונים בעונת 2002/03.
בעונת 2003/2004 הצטרף לסגל הקבוצה הבוגרת כשחקן ספסל. הוא מיעט לשחק, אך שותף וזכה לקלוע 2 נקודות בגמר היורוליג בו הביסה מכבי את סקיפר בולוניה האיטלקית בתוצאה 74–118. בהמשך נדד בין קבוצות שונות, אותן החליף מדי שנה: הפועל גליל עליון, עירוני רמת גן ושוב הפועל גליל עליון. ב-2008 הצטרף לעירוני אשקלון, בקיץ 2009 עבר למכבי ראשון לציון ובין השנים 2010 ל-2012 שיחק במכבי חיפה. לקראת עונת 2012–2013, חתם בשורות הפועל אילת. ולקראת עונת 2013/14 חתם בבני הרצליה, בה שיחק חצי עונה עד שנפצע. בסוף עונת 2014/15 חתם בן שימול במכבי ראשון לציון לשלוש שנים.
בתחילת שנת 2016 נפצע במשחק מול מכבי קריית גת וחזר לשחק לאחר חודש. בעונת 2015/2016 זכה עם הקבוצה באליפות ישראל. במהלך העונה, בן שימול שיחק 20.4 דקות וקלע 5.1 נקודות בממוצע למשחק. ב-19 בנובמבר, במשחק בית נגד הפועל חולון, קלע בן-שימול 16 נקודות ומסר 5 אסיסטים, וכך הפך לשחקן החמישי בהיסטוריית הליגה שמגיע ל-1,000 אסיסטים.
ב-9 ביולי 2018 חתם לעונה אחת בקבוצת הפועל אילת.
ב-19 באוגוסט 2020 חתם לעונה אחת בקבוצת מכבי חיפה.
ב-19 במרץ 2021 שוחרר בן שימול ממכבי חיפה בעקבות פציעת גב נמשכת.
ב-27 ביוני 2021 הודיע על פרישה ממשחק פעיל.
קריירה > נבחרת

בן-שימול היה חבר גם בסגל נבחרת הקאדטים שזכתה במקום התשיעי באליפות אירופה ב-2001, בסגל נבחרת הנוער שזכתה במקום השישי באליפות אירופה ב-2002, ובסגלי נבחרות העתודה שזכו במקום השני באליפות אירופה ב-2004, במקום הרביעי ב-2005, ובמקום העשירי באליפות העולם שנערכה בארגנטינה באותה שנה.
בנובמבר 2017 זומן בן-שימול לסגל הנבחרת הבוגרת (בגיל 32), לצמד משחקים רשמיים במסגרת מוקדמות גביע העולם 2019, לאחר פציעתו של ג'ו אלכסנדר.
אחרי הפרישה

ב-17 באוגוסט 2022 מונה בן שימול לתפקיד המנהל הספורטיבי של הפועל אילת..
הערות שוליים

↑  שגיא ניר, "בן שימול בזיסמן", מאתר ספסל, מיום 27 באוגוסט 2005
↑  "בן-שימול חוזר לגליל", מאתר ספסל, מיום 16 בספטמבר 2006
↑  אור שקדי‏, אבי בן שימול חתם באשקלון, באתר וואלה, 23 ביולי 2008
↑  אור שקדי‏, אבי בן שימול יצטרף לראשון לציון, באתר וואלה, 3 באוגוסט 2009
↑  אהוד כהנים, אבי בן שימול חתם במכבי חיפה, באתר ynet, 17 ביוני 2010
↑  שי לוי, ‏אבי בן שימול ויאן מרטין חתמו בהפועל אילת, באתר ONE‏, 11 ביולי 2012
↑  ברק חקלאי, אריק מיינור מועמד למכבי ראשל"צ, באתר ynet, 21 בנובמבר 2016
↑  אור שקדי‏, הפועל אילת: אבי בן שימול חתם לעונה אחת, באתר וואלה, 9 ביולי 2018
↑  אור שקדי‏, אבי בן שימול פורש: "תמיד אמרתי שאשחק עד שלא אוכל יותר", באתר וואלה, 27 ביוני 2021
↑  בן שימול ומעיין זומנו לנבחרת, באתר ערוץ הספורט, 19 בנובמבר 2017
↑  אור שקדי‏, חוזר לדרום: אבי בן שימול מונה למנהל המקצועי של הפועל אילת, באתר וואלה, 17 באוגוסט 2022
Water Me

Water Me הוא שיר שהוקלט על ידי הזמרת והראפרית האמריקאית ליזו. השיר יצא לאור ב-18 באוגוסט 2017, על ידי חברות התקליטים אטלנטיק רקורדס ונייס לייף רקורדס, כסינגל שלא מתוך אלבום אולפן. הוא נכתב על ידי קלרנס קופי ג'וניור, א. קיד בוגארט, ריקי ריד, פרחאד סמדזאדה, ליזו, מוריס ויטנברג, ננקה וטוביאס וינקורן.
השיר זכה להצלחה רק בשנת 2019, שנתיים לאחר יציאתו המקורית כאשר נכנס למצעדי הבילבורד.
הרכב וכתיבה

"Water Me" מכיל מילים על החיוביות שבגוף, אהבה עצמית וחופש. פזמון השיר מבוססת על מילים שנכתבו מחדש בהשראת שורות הפתיחה של שיר ילדים נגד סמים בשם "I Am Free, No Dope For Me" שנכתב על ידי מוריס ויטנברג והוקלט על ידי להקת הנשמה הלטינית The Dynamics בשנת 1970.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
שימוש במדיה

"Water Me" נכלל בסרט "מאבדים את זה" (2018), כמו גם במשחק הריקודים והקצב, Just Dance 2019. בשנת 2019, וולמארט השתמשה בשיר בפרסומת הבלאק פריידי שלה ובעקבות כך זכה השיר להצלחה בפעם הראשונה, כאשר נוצר אתגר בטיקטוק בהשראתו שהוביל לכניסתו למצעדי הבילבורד השונים.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים הדיגיטליים | 19 |  |
|  ארצות הברית | מצעד שירי ה-R&B/היפ-הופ הדיגיטליים | 4 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 18 באוגוסט 2017 | הזרמת מוזיקה • הורדה דיגיטלית | אטלנטיק • נייס לייף |  |
הערות שוליים

↑  קלרנס קופי ג'וניור, א. קיד בוגארט, ריקי ריד, פרחאד סמדזאדה, ליזו, מוריס ויטנברג, ננקה, טוביאס וינקורן
1 2 3 4  Try the TIDAL Web Player, listen.tidal.com (באנגלית)
↑  Lizzo, Billboard
↑  Lizzo's 'Water Me' is a Body Positive Anthem For Black Femmes, www.out.com, ‏2017-08-17 (באנגלית)
↑  Afterschool Special: 123s of Kid Soul, by Various Artists, Eccentric Soul
↑  Water Me, נבדק ב-2021-08-14
↑  Just Dance 2019 | Ubisoft (US), www.ubisoft.com (באנגלית אמריקאית)
↑  Actually Walmart just used my song “Water Me” in their Black Friday commercial and because of Shazam and the #dealdropdance its becoming popular... but go off 🤠, טוויטר
| ליזו |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Lizzobangers • Big Grrrl Small World • Cuz I Love You • Special |  |
| מיני-אלבומים | Coconut Oil |  |
| סינגלים | "Good as Hell" • "Water Me" • "Truth Hurts" • "Boys" • "Juice" • "Tempo" • "Cuz I Love You" • "Rumors" • "About Damn Time" |  |
| השתתפות בסינגלים | "Blame It on Your Love" |  |
| סיבובי הופעות | Cuz I Love You Too Tour • The Special Tour |  |
W Series

| --- | --- |


 ענף:  מרוץ מכוניות
 תאריך ייסוד:  2018
 ארגון מפעיל:  הפדרציה הבין-לאומית לרכב 
 מספר מתמודדים:  20 נהגות
 אתר רשמי
 
W Series היא אליפות מרוצי מכוניות גלגל-פתוח המיועדת לנשים בלבד. האליפות נוסדה בסוף שנת 2018 מתוך מטרה לקדם את השתתפותן של נשים בענף הספורט המוטורי. החל משנת 2020 האליפות מאפשרת צבירת נקודות לרישיון-על, המאפשר השתתפות במרוצי פורמולה 1.
היסטוריה

ההכרזה על הקמת האליפות הייתה ב-10 באוקטובר 2018. האליפות נוצרה על מנת לתת מענה למחסור לנשים ברמות הגבוהות של הספורט המוטורי, במיוחד בפורמולה 1. האליפות זכתה לגיבוי ותמיכה מצד דמויות בולטות בענף דוגמת דייוויד קולטהרד ואדריאן ניואי. בעונת הבכורה של האליפות לקחו חלק 18 נהגות קבועות ועוד שתי נהגות ששימשו כמחליפות. עשרים הנהגות, מכל רחבי העולם, נבחרו לאחר תהליך סינון שהחל עם 54 משתתפות. במהלך העונה התקיימו שישה מרוצים, כולם באירופה, כאירועים מלווים לחלק ממרוצי אליפות גרמניה למכוניות תיור (DTM).
בינואר 2020 הודיעה FIA כי החל מהעונה השנייה באליפות תקנה נקודות לסופר לייסנס לנהגות שיסיימו את העונה באחד משמונת המקומות הראשונים. הניקוד הניתן הוא 15–12–10–7–5–3–2–1, בדומה לניקוד המוענק בתחרויות הנאסקר קאפ, אינדי לייטס, פורמולה רנו יורוקאפ, סופר פורמולה לייטס, אליפות הסופרקאר האוסטרלית וגביע העולם למכוניות טורינג (WTCR).
ההשתתפות באליפות לא דורשת השקעה של הון וגיוס ספונסרים מצד המשתתפות. סך הפרסים המחולקים בעונה עומד על 1.5 מיליון דולר. הזוכה באליפות מקבלת 500,000 דולר. שאר הסכום מתחלק בין הנהגות השונות.
מבנה התחרות

כל סיבוב באליפות מורכב משני מקצי אימון, מקצה דירוג ומרוץ. מקצי הדירוג נמשכים מקסימום 45 דקות כל אחד. מקצה הדירוג נמשך מקסיום 30 דקות. מספר ההקפות בכל מרוץ קבוע מראש ומתבסס על חישוב של מספר ההקפות שניתן להשלים ב-30 דקות, בתוספת הקפה אחת.
מבנה התחרות > שיטת הניקוד

הניקוד בכל מרוץ ניתן לנהגות המסיימות באחד מעשרת המקומות הראשונים בכל מרוץ, בדומה לשיטת הניקוד בפורמולה 1.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 | 7 | 8 | 9 | 10 |
| נקודות | 25 | 18 | 15 | 12 | 10 | 8 | 6 | 4 | 2 | 1 |
רשימת האלופות

| עונה | נהגת | פול פוזישן | ניצחונות | פודיום | הקפה מהירה | נקודות |
| --- | --- | --- | --- | --- | --- | --- |
| 2019 | בריטניה ג'יימי צ'דוויק | 3 | 2 | 5 | 0 | 110 |
2020: העונה לא התקיימה בעקבות מגפת הקורונה
| 2021 | בריטניה ג'יימי צ'דוויק | 4 | 4 | 7 | 3 | 159 |
ביקורת

האליפות זכתה לביקורות רבות מהרגע בו הוכרזה. הטענה המרכזית שהופנתה כלפי האליפות היא שאליפות נפרדת לנשים לא מקדמת את מעמדן כשוות, אלא מקבעת את ההפרדה המגדרית בענף. נהגת המרוצים הבריטית פיפה מאן הגיבה להכרזה ואמרה: "איזה יום עצוב לספורט המוטורי. אלו שמתיימרים לסייע לנהגות המרוצים בוחרים להפריד אותן במקום לתמוך בשילובן. אני מאוכזבת מאוד לראות מהלך לאחור שכזה שנעשה בתקופתי". טענות דומות הושמעו מצד נהגת המרוצים צ'רלי מרטין שאמרה: "האליפות מבוססת על הפרדה, ובזמן שהיא אולי תייצר הזדמנות לנהגות מסוימות, היא תשלח מסר ברור שהפרדה מגדרית היא דבר תקין. אנחנו לא מפרידים בספורט על בסיס גזע, אז זה צורם במיוחד כשזה נעשה על רקע מגדר".
הערות שוליים

↑  All-female motor racing series offers potential F1 pathway, CNN
↑  Women-only motor racing series to start in 2019, ESPN, 10 October 2018
↑  DC-backed women’s racing series launched, PlantF1.com, 10 October 2018
↑  W Series reveals details of Super Licence points, PitPass.com, 30 January 2020
↑  New all-female W Series to launch in 2019, Motorsport.com, 10 October 2018
↑  ‘W Series’ launched to mixed reviews in bid to increase number of women drivers challenging men in F1, Independent, 10 October 2018
↑  Women-only W Series 'feels like a backwards step', says Charlie Martin, Sky Sport, 4 December 2018
ג'יימי צ'דוויק, הזוכה בתואר בשתי העונות הראשונות של האליפות.
Watergun

"Watergun" (בעברית: "רובה מים") הוא סינגל שהוקלט על ידי הזמר השווייצרי רמו פורר. נכתב על ידי אשלי היקלן, ארגיל סינג ומיקולאי טריבולק, ויצא לאור ב-7 במרץ 2023. ייצג את שווייץ באירוויזיון 2023, שהתקיים בליברפול שבממלכה המאוחדת.
על השיר

"Watergun" מתואר כבלדת כוח על חוסר האונים שמרגיש אדם כשהוא מתמודד מול קונפליקטים שונים בחייו. בריאיון על שירו אמר פורר כי הדור שלו נאלץ להמשיך ולחיות עם ההשלכות של ההחלטות הלא נכונות שקיבל. ”זה מתסכל, אך עדיין יש בי תקווה שניתן לבצע שינוי” – אמר בריאיון.
הווידאו קליפ הרשמי של השיר פורסם ב-7 במרץ 2023 בערוץ היוטיוב הרשמי של תחרות הזמר של האירוויזיון. באותו היום יצא גם לפלטפורמות הסטרימינג השונות, דוגמת ספוטיפיי ואפל מיוזיק.
לפני האירוויזיון

ב-25 באוגוסט 2022 פתחה רשות השידור השווייצרית (SRG SSR) את תקופת הגשת המועמדויות לייצוג המדינה באירוויזיון, שנמשכה עד 8 בספטמבר. לא הייתה הגבלה על לאום הנציגים, אולם ניתנה עדיפות לבעלי אזרחות או אשרת תושבות זמנית שווייצרית. השירים נופו לרשימה קצרה על ידי ועדה מקצועית. לאחר מכן פאנל בן 100 שופטים שווייצרים (50%) ועשרים ושלושה שופטים בין-לאומיים (50%) בחרו את השיר השווייצרי לאירוויזיון.
רמו פורר הוכרז כנציג השווייצרי הנבחר ב-20 בפברואר 2023. פורר זכה בעברו בעונה השלישית של The Voice of Switzerland.‏ שירו נחשף ב-7 במרץ 2023.
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. שווייץ שובצה למחצית השנייה של חצי הגמר הראשון, שהתקיים ב-9 במאי 2023.
לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. שווייץ הופיעה שמינית, לפני ישראל ואחרי קרואטיה. ב-9 במאי 2023 ביצע פורר את "Watergun" על בימת חצי הגמר הראשון של אירוויזיון 2023. עם הקראת התוצאות של שלב זה הוא נמנה בין האמנים שהעפילו לגמר. ב-12 במאי פורסם סדר ההופעות של הגמר, שנקבע פעם נוספת על ידי מפיקי התחרות. שווייץ הופיעה שלישית, לפני פולין ואחרי פורטוגל.
הערות שוליים

1 2 3  "«Watergun» von Remo Forrer - Wie viele Punkte holen wir mit diesem ESC-Song?". srf.ch (בגרמנית). Schweizer Radio und Fernsehen (SRF). 2023-03-07. נבדק ב-2023-03-07.
↑  "Remo Forrer tritt mit Pop-Ballade an". persoenlich.com (בגרמנית). Persoenlich. 2023-03-07. נבדק ב-2023-03-09.
↑  "«The Voice»-Gewinner - Eurovision Song Contest 2023: Remo Forrer singt für die Schweiz". srf.ch (בגרמנית). SRF. 2023-02-20. נבדק ב-2023-03-07.
↑  Cassellini, Stefano (2023-03-07). "Switzerland: Remo Forrer releases Watergun!". esctoday.com (באנגלית בריטית). ESCToday. נבדק ב-2023-03-07.
↑  "ESC - Herzlichen Dank für die zahlreichen Songs!". Schweizer Radio und Fernsehen (SRF) (בגרמנית). 2022-07-12. נבדק ב-2023-03-07.
↑  Granger, Anthony (2022-11-29). "🇨🇭 Switzerland: Final Round of Jury Assessment for Eurovision 2023 Entry Underway". Eurovoix (באנגלית בריטית). נבדק ב-2023-03-07.
↑  "Remo Forrer will represent Switzerland at Eurovision 2023". eurovision.tv (באנגלית). 2023-02-20. נבדק ב-2023-03-07.
↑  "St. Galler gewinnt "The Voice of Switzerland"". Blick (בגרמנית (שוויץ)). 2020-04-07. נבדק ב-2023-03-07.
↑  Bijuvignesh, Darshan (2023-03-07). "🇨🇭 Switzerland: Eurovision 2023 Entry to be Revealed on March 7". Eurovoix (באנגלית בריטית). נבדק ב-2023-03-07.
↑  "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}:  (עזרה)
↑  "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31.
↑  "Eurovision Song Contest 2023 Semi-Final running orders revealed!". Eurovision.tv (באנגלית בריטית). EBU. 2023-03-22. נבדק ב-2023-03-22.
↑  Eurovision 2023 Semi-final 1 Results
↑  Eurovision 2023: Running order in the Grand Final
OLM

| --- | --- |

 נתונים כלליים
 תקופת הפעילות:  3 באוקטובר 1990 (בתור Oriental, Light & Magic, Inc.) יוני 1994 (בתור OLM) – הווה
 חברת אם:  Imagica Group 
 מיקום המטה:  סטגיאה 
 קואורדינטות:  35°38′36″N 139°39′41″E﻿ / ﻿35.643226744109°N 139.66129748958°E﻿ / 35.643226744109; 139.66129748958 
 ענפי תעשייה:  תעשיית הסרטים, תעשיית אנימה, תעשיית משחקי וידאו 
 מוצרים עיקריים:  משחק וידאו, אנימה 
 עובדים:  137 
  
 www.olm.co.jp
  (למפת טוקיו מוגדלת) OLM(למפת טוקיו רגילה) OLM
 
OLM (ביפנית: 株式会社オー・エル・エム) הוא אולפן אנימציה וקולנוע יפני שהוקם ב-3 באוקטובר 1990. החברה ידועה במיוחד בזכות ההפקה של סדרות וסרטי אנימה, בעיקר בזיכיון פוקימון. ההפקות של האולפן אינאזומה 11, ו-Oh My Goddess! זכו גם להצלחה בין-לאומית ניכרת לאורך השנים.
מטה החברה ממוקם כיום ברובע סטגאיה (אנ') שבטוקיו.
היסטוריה

החברה נוסדה בשנת 1990 בשם "Oriental Light and Magic, Inc" על ידי טושיאקי אוקונו, שוקיצ'י קאנדה, שוג'י אוטה, קוניהיקו יויאמה, נאוהיטו טקהאשי, יוריקו צ'יבה, נובויוקי וואסאקי, טסוקאסה קויטאבאשי, וטאקאיה מיזוטאני. בשנת 1997 החברה החלה להפיק את סדרת האנימה פוקימון. בעקבות ההצלחה העצומה לה זכתה, הסדרה הפכה את החברה לאחד מהאולפנים המובילים בתעשיית האנימה. כמו כן בעקבות ההצלחה של הסדרה החברה הפיקה לאורך השנים גם סרטים שונים בזיכיון של פוקימון.
לאורך השנים החברה התפצלה למספר חטיבות שונות, אשר כל אחת מהן מתמחה בהיבטים שונים בתהליך הפיתוח:
OLM TEAM INOUE – מתמחה בהפקת אנימציה באיכות גבוה לסרטי קולנוע. מתמקדת לרוב בעיבודים לקולנוע של סדרות אנימה פופולריות.
OLM TEAM YOSHIOKA – מתמחה בהפקת אנימציות לטלוויזיה.
OLM TEAM KUMEMURA – מתמחה בהפקת אנימציות לפרקי ספיישל, סדרות ספין-אוף ופרויקטים ייחודיים.
OLM TEAM HIKITA – מתמחה בגרפיקה ממוחשבת תלת־ממדית ואפקטים חזותיים.
OLM TEAM MASUDA – מתמחה בהפקת אנימציות או אפקטים מורכבים.
OLM TEAM MIKE – ממוקדת בהפקת סוגים מגוונים של סגנונות אנימציה.
טושיאקי אוקונו היה המנהל הראשי של החברה מהקמתה ועד שנת 2024, בה החליט לפרוש מתפקידו. הידאקי קאמה, אשר היה לפני כן סגן הנשיא של החברה, הפך למנהל הראשי של החברה.
הערות שוליים

↑  "Outlines." OLM, Inc. Retrieved on November 28, 2009.
↑  Mateo, Alex. "Imagica Group, OLM Change Representative Directors". Anime News Network. נבדק ב-31 במרץ 2024. {{cite web}}:  (עזרה)
| --- | --- |
בקרת זהויות :  LCCN: no99089629  NDL: 00884073  VIAF: 494144783075422283763   WorldCat (עם VIAF): 494144783075422283763 
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
UART

רכיב UART מדגם 8250
UART (קרי "יוּ־אַרט"; ראשי תיבות באנגלית של Universal asynchronous receiver-transmitter; בעברית: מקלט־משדר אסינכרוני אוניברסלי) הוא פרוטוקול תקשורת נפוץ לתקשורת טורית א-סינכרונית. מקור השם הוא בשבב אשר מימש את פרוטוקול התקשורת הטורית שנקרא כך. מערכות רבות מממשות את הפרוטוקול כחלק ממעגל משולב או בתוך רכיב מתכנת, ולא עושות יותר שימוש בשבב המקורי, אך השם UART נותר לתיאור מערכות אלו.
מבנה מסגרת

פרק זה לוקה בחסר. אנא תרמו לוויקיפדיה ו.
כל זמן שאין שידור נשלח אות גבוה (1), בתחילת שידור המידע נשלח ביט אחד נמוך (0), לאחריו הביטים של המידע, לאחריו ביט הזוגיות האופציונלי ולבסוף ביט סיום גבוה (1).
פרמטרים של הפרוטוקול

הפרוטוקול מאפשר שליטה על מספר פרמטרים, אותם הצדדים צריכים לתאם ביניהם מראש:
קצב העברת הנתונים
כמות סיביות המידע בכל מסגרת
הוספת סיבית זוגיות
משך סימבול הסיום
סט הפרמטרים הנפוץ ביותר הוא 8N1 שמשמעותו '8' סיביות מידע, 'N' – ללא סיבית זוגיות, '1' – אורך סיבית הסיום היא (משך הזמן של) סיבית יחידה.
על-מנת לקיים תקשורת תקינה על שני הצדדים לכוון לאותו סט של פרמטרים, למשל, 2400-8N1.
פרמטרים של הפרוטוקול > קצב המידע

קצב העברת הנתונים נטו ניתן לחישוב לפי פרמטרי המערכת. למשל, סט הפרמטרים 8N1, קצב הנתונים הוא ביחס של 4:5 מקצב הסימבולים, עקב 2 סיביות תקורה אשר מתווספות לכל בית של מידע גולמי. ניתן לחשב את קצב הנתונים לפי הנוסחה הבאה:
כאשר:
SB הוא אורך סימבול הסיום
P הוא קיום סיבית זוגיות (0 אם לא קיימת, 1 אם קיימת)
D הוא כמות סיביות המידע בכל מסגרת
בקר תקשורת

השבבים שהיו מקובלים בעבר היו מדגם 8250 (8 סיביות) המאפשר קצב נתונים עד 19,200 סל"ש (BPS) ודגם 16450 (16 סיביות).
שבבי ה-UART שימשו לכיול שידור או קליטה של קו נתונים. במצב של קליטה הוא דוגם את הקו בקצב גבוה כדי לזהות סיביות נשלחות, ובעת היותו משדר הוא מוסיף סיביות התחלה, סיום וזוגיות לכל תו. שבבי UART חדשים יותר מכילים בתוכם גם מאגר פנימי (Internal Buffer), המאפשר אגירת נתונים טרם פיענוחם ובכך מאפשר להגדיל את קצב העברת הנתונים עד ל-115,200 סל"ש.
השבב החדש הוא מסוג 16550 (16550afn), והוא משמש לממשקי ה-COM וה-LPT של המחשב. שבב זה פתר את הבעיה שהייתה בדחיסת הנתונים בכך שהשתמש בחוצץ המשתמש הפועל בשיטת ה-FIFO, ושמר את הנתונים באוגר מקומי עד שהמעבד התפנה לטפל בהם.
ראו גם

RS-232
COM (ממשק חומרה)
סיביות התחלה (start), סיום (stop) וזוגיות (parity) מתווספים לסיביות הנתונים (D0 עד Dn)
אאודי ספורטבק קונספט

| --- | --- |

Audi Sportback concept
 מאפיינים כלליים
 יצרן:  אאודי
 שנות ייצור:  2009 (מכונית קונספט)
 הרכבה:  גרמניה גרמניה
 חברת אם:  פולקסווגן
 סיווג:  מכונית סלון
 מרכב:  Front-engine, front-wheel-drive layout (אנ')
 אורך:  4,950 מ"מ
 רוחב:  1,930 מ"מ
 גובה:  1,400 מ"מ
 משקל:  1,850 ק"ג (ריק)
 מפרט טכני
 מנוע:  V6 צילינדרים, 3.0 ליטר, מגדש טורבו-דיזל
 הילוכים:  תמסורת אוטומטית מסוג "טיפטרוניק"
 צריכת דלק:  5.9 ליטר ל-100 ק"מ
אאודי ספורטבק קונספט (בגרמנית: Audi Sportback concept) היא מכונית קונספט בתצורה מכונית סלון קופה-סדאן מתוצרת יצרנית הרכב הגרמנית אאודי, אשר הוצגה בתערוכת הרכב של דטרויט בשנת 2009.
"אאודי ספורטבק קונספט" נחשב לתצוגה מקדימה של שני דגמים עתידיים: אאודי A5 ספורטבק שהוצגה ביולי 2009ו-אאודי A7 ספורטבק שהוצגה ביולי 2010.
"אאודי ספורטבק קונספט"

אב טיפוס של "אאודי ספורטבק קונספט" הוצג לראשונה בדטרויט בתערוכת הרכב הבינלאומית של אמריקה הצפונית בינואר 2009.
5 מושבים.
5 דלתות - פסטבק (אנ').
מנוע קדמי, מנוע V6 צילינדרים, 3.0 ליטר, מגדש טורבו-דיזל.
סוג הנעה: הנעה כפולה 4x4.
ראו גם

אאודי רוזמאייר
אאודי רודג'ט
אאודי נובולארי קוואטרו
אאודי אבוס קוואטרו
אאודי RSQ
אאודי PB18 e-tron
הערות שוליים

↑  אאודי ספורטבק קונספט
↑  דני שטיינמן, תערוכת דטרויט: אודי ספורטבק קונספט, באתר אוטו (מגזין), ‏13 בינואר 2009
↑  טל שביט, אודי A5 ספורטבק: הצגה רשמית, באתר אוטו, ‏16 ביולי 2009
↑  טל שביט, אודי A7: השקה רשמית, באתר אוטו, ‏27 ביולי 2010
↑  אאודי ספורטבק קונספט בתערוכת הרכב הבינלאומית של צפון אמריקה
↑  פסטבק הוא מאפיין של עיצוב רכב, המוגדר על ידי החלק האחורי של המכונית בעל שיפוע יחיד מהגג לזנב
אאורל ברגלזאן

אאורל ברגלזאן
אָאוּרֵל בַּרְגְלָזָאן (ברומנית: Aurel Bărglăzan;‏ 27 במרץ 1905 - 17 באוקטובר 1960) היה מהנדס רומני, פרופסור אוניברסיטאי וחבר מתכתב של האקדמיה הרומנית, מייסד האסכולה הרומנית למכונות הידראוליות והוגה תוכנית של תעלת דנובה-הים השחור.
ברגלזאן נולד בפורומבקו עילית בקרבת סיביו ברומניה, לכומר ניקולאה ברגלזאן ולרעייתו, מרתה. הוא למד בבלאז', בבראשוב ובסיביו ולאחר מכן התחיל ללמוד ב-1923 בבית הספר הפוליטכני של טימישוארה.
ב-1928 ערכו ברגלזאן ואוקטביאן סמיג'לסקי (Octavian Smigelschi), שניהם סטודנטים בפוליטכנית של טימישוארה, מחקר במסגרת עבודת הגמר שלהם, תחת השם "Studiul unui canal navigabil Cerna-Voda – Constanța" (מחקר על תעלת שיט מצ'רנוודה לקונסטנצה) וקבעו למעשה את הנתיב הנוכחי של התעלה.
ברגלזאן נקלט בסגל ההוראה של בית הספר הפוליטכני כאסיסטנט בקתדרה האלקטרוטכנית ואסיסטנט בקתדרה למכונות הידראוליות. מ-1936 היה למרצה, ב-1940 קיבל תואר דוקטור וב-1941 פרופסורה. ב-1947 התמנה לראש הקתדרה למכונות הידראוליות, תפקיד שהחזיק בו עד מותו. הוא היה גם דקאן הפקולטות לאלקטרומכניקה ודקאן הפקולטה למכניקה. ב-22 ביולי 1955 נבחר לחבר מתכתב באקדמיה הרומנית.
הערות שוליים

↑  Dreptul mării în timp de pace și de război: Regimul juridic al zonelor מאת Constantin Manea,Marian Moșneagu, Editura Mica Valahie עמוד 152 (ברומנית)
אגרבקטה

| --- | --- |
סמל אגרבקטהסמל אגרבקטה

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת אגר
 שטח:  32.38 קמ"ר
 אוכלוסייה:  ‏
  ‑ בכפר:  1,388 (1 בינואר 2021)
 קואורדינטות:  47°56′06″N 20°17′28″E﻿ / ﻿47.935°N 20.291°E﻿ / 47.935; 20.291 
 אזור זמן:  UTC +1
 http://www.egerbakta.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אגרבקטה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אגרבקטה  he tabBackground:;tabBorder:#aaa;defaultTab:0;
 
אגרבקטה (בהונגרית: Egerbakta) הוא כפר גדול במחוז הווש בצפון מזרח הונגריה.
הכפר ממוקם 8 קילומטרים דרומית מערבית לאגר.
כמו יישובים רבים באירופה גם באגרבקטה מספר התושבים נמצא בירידה. כך, בשנת 1990 היה מספר התושבים 1,496 ובשנת 2021 רק 1,388 תושבים.
התיעוד המוקדם ביותר של הכפר מתוארך לשנת 1261 ומאז האזור היה מיושב לסירוגין.
בשנת 1880 חיו בכפר 17 יהודים ובשנת 1910 חיו 12 יהודים חלק מיהודי הכפר נרצחו בשואת יהודי הונגריה.